Mjesto rada: Općina Dicmo

Broj traženih radnika: 5

Vrsta zaposlenja: Na određeno; novootvoreni poslovi

Radno vrijeme: Puno radno vrijeme

Način rada: Smjena- prijepodne

Smještaj: Nema smještaja

Naknada za prijevoz: u cijelosti

Natječaj vrijedi od: 07.01.2019.

Natječaj vrijedi do: 14.01.2019

Uvjeti na radnom mjestu: Terenski

Posloprimac

Razina obrazovanja: - Završena osnovna škola

* Srednja škola 3 godine
* Srednja škola 4 godine

Radno iskustvo: Nije važno

Ostale informacije:

JAVNI NATJEČAJ

za prijam u radni odnos na određeno vrijeme u projektu „PRILIKA ZA RAD“ u sklopu „Zaželi – program zapošljavanja žena“

Pozivaju se zainteresirane nezaposlene žene s područja **općine Dicmo** da dostave prijave za zasnivanje radnog odnosa na određeno vrijeme u **općini Dicmo** za potrebe provedbe aktivnosti u sklopu Projekta „PRILIKA ZA RAD“ – 5– radnica za pomoć i potporu starijim osobama i/ili osoba u nepovoljnom položaju i/ili osobama s invaliditetom.

„Zaželi – program zapošljavanja žena“ je u skladu s europskim i nacionalnim preporukama o unaprjeđenju položaja žena na tržištu rada i zaštite prava žena, kao i sa smjernicama politika zapošljavanja država članica EU s naglaskom na promicanje socijalne uključenosti i suzbijanja siromaštva, posebice radi činjenice da će se kao sudionice ovih aktivnosti uključivati žene koje su u nepovoljnom položaju na tržištu rada, a koje će skrbiti o starijim osobama i osobama u nepovoljnom položaju.

1. Vrsta ugovora: Ugovor o radu na određeno vrijeme
2. Trajanje radnog odnosa: 24 mjeseca uz obvezni probni rad u trajanju od tri mjeseca
3. Predviđena plaća: plaća u iznosu minimalne plaće sukladno važećoj Uredbi Vlade RH o visini minimalne plaće za tekuću godinu sa svi pravima propisanim Zakonom o radu
4. Kandidati moraju ispunjavati sljedeće uvjete za prijem u radni odnos:
* Punoljetnost
* Hrvatsko državljanstvo
* Nezaposlene žene prijavljene u evidenciji nezaposlenih HZZ-a bez obzira na duljinu prijave u evidenciji s naglaskom na:
* Žene starije od 50 godina
* Žene s invaliditetom
* Žrtve trgovanja ljudima
* Žrtve obiteljskog nasilja
* Azilantice
* Mlade žene koje su izašle iz skrbi (domova za djecu) i udomiteljskih obitelji, odgojnih zavoda i sl.
* Liječene ovisnice o drogama
* Povratnice s odsluženja zatvorske kazne unazad 6 mjeseci
* Pripadnice romske nacionalne manjine
* Beskućnice
* Nezaposlene žene sa najviše završenim srednjoškolskim obrazovanjem
1. Opis poslova:
* Pomoć u dostavi namirnica, lijekova i drugih potrepština
* Pomoć u pripremi obroka u kućanstvima krajnjih korisnika
* Pomoć u održavanju čistoće stambenog prostora
* Pružanje podrške korisnicima kroz razgovore i druženje te uključivanje u društvo
* Pomoć u posredovanju u ostvarivanju raznih prava ( plaćanje računa, dostava pomagala, lijekova i sl.) i
* Drugi poslovi vezani uz skrb starijih osoba i osoba u nepovoljnom položaju

 Svaka zaposlena žena pružat će potporu i podršku za najmanje 4 krajnja korisnika.

1. Prijavi na Javni natječaj kandidati su dužni priložiti:
* Zamolba
* Životopis
* Preslika dokaza o završenoj školi
* Potvrda izdana od HZZ kojom osoba dokazuje da je prijavljena u evidenciji nezaposlenih osoba ( datum izdavanja potvrde nakon datuma objave Javnog poziva)
* Preslika osobne iskaznice
* Uvjerenje da se protiv osobe ne vodi kazneni postupak ( ne starije od 6 mjeseci)

 Ukoliko se prijavi veći broj kandidatkinja od broja traženih, uzimat će se u obzir vrijeme provedeno u evidenciji nezaposlenih i starosna dob.

Osobe koje se prijavljuju na natječaj dužne su dostaviti svoju prijavu na adresu: Općina Dicmo, Kraj 43, 21232 Dicmo Kraj

Nepotpune i nepravovremene prijave neće se uzeti u razmatranje. Osoba koja nije podnijela pravodobnu i urednu prijavu ili ne ispunjava formalne uvjete iz natječaja, ne smatra se kandidatom prijavljenim na natječaj.

**Općina Dicmo zadržava** pravo po ovom natječaju pozvati sve osobe koje ispunjavaju formalne uvjete ovog natječaja na intervju.

Javni natječaj će biti objavljen na službenim stranicama Hrvatskog zavoda za zapošljavanje i internetskoj stranici općine Dicmo

O rezultatima javnog natječaja kandidati će biti obaviješteni u zakonskom roku.

Prednost : vozačka dozvola B kategorije

Poslodavac: Općina Dicmo

Kontakt: Općina Dicmo, Kraj 43, 21232 Dicmo Kraj, tel: 021/837-937